《饮三好堂，季玉六郎出鸡毛笔，为书尽一纸》
清代·顾印愚

东坡居岭南，乃用鸡毛笔。仅闻值三钱，颇恨不容墨。

昔见吴季值，盛称阎颖花。良工选精毳，不似中缚麻。

猿叟晚狡狯，不能缚鸡卖。偶然用鸡毛，遂传湘中派。

其柔乃过羊，其韧乃敌狼。当年祝鸡翁，居然名其乡。

王郎持鸡毫，索我作大书。君家有家鸡，何似吾家凫。

为郎书一纸，问郎何所似。莫学凫翁章，还寻换鹅字。

作者简介：顾印愚，字印伯，号所持，华阳人。光绪己卯兴人，官湖北知县。